کریم آغا خان

سر آغا خان چہارم
 Sir Agha Khan IV  thumb|Aga Khan IV in 2014 ڄم پل:    دسمبر 1936ء ،جنیوا   وفات:   4 فروری 2025ء (89 سال) ،  لزبن ، مدفن اسوان (مصر) دور قیادت :  11 جولا‎ئی 1957ء  – 4 فروری 2025ء 

تحقیق، اسماعیل بھٹہ
کریم آغا خان چہارم (Prince Karim Aga Khan IV) اسماعیلی نزاری فرقے دے روحانی پیشوا ہن تے آغا خان دے خطاب دے حامل ہن۔ اوہ 13 دسمبر 1936ء کوں جنیوا، سوئٹزرلینڈ وچ پیدا تھئے۔ انہاں دے والد پرنس علی خان ہن تے والدہ پرنسس تاج الدولہ ہن۔ کریم آغا خان دے دادا آغا خان سوم ہن، جنہاں دے بعد او 49ویں اسماعیلی امام دے طور تے مقرر تھئے۔

کریم آغا خان نے ہارورڈ یونیورسٹی توں اسلامی تریخ وچ ڈگری حاصل کیتی۔ او نہ صرف مذہبی رہنما ہن بلکہ سماجی کارکن، تعلیمی تے ترقیاتی پروگراماں دے سربراہ وی ہن۔ انہاں نے اپݨے دور وچ اسماعیلی برادری دی ترقی تے فلاح و بہبود کیتے وݙے پیمانے تے کم کیتے۔

آغا خان ڈویلپمنٹ نیٹ ورک (AKDN) انہاں دا سب توں وݙا منصوبہ ہے، جیہڑا دنیا بھر وچ غربت دے خاتمے، صحت، تعلیم تے ثقافتی ترقی کیتے کم کریندا ہے۔ اے نیٹ ورک ترقی یافتہ تے ترقی پذیر ممالک وچ وسیع پیمانے تے منصوبے چلویندا ہے۔

کریم آغا خان دی شخصیت تے کم دنیا بھر وچ سراہے ڳئے ہن تے انہاں کوں کئی اعزازات تے ایوارڈز نال نوازیا ڳیا ہے۔ او امن تے انسانی ترقی کیتے کوششاں دے باعث عالمی سطح تے پہچاݨے ویندے ہن۔

سرائیکی خطے وچ وی انہاں دے فلاحی کم نمایاں ہن، خاص طور تے صحت تے تعلیم دے شعبیاں وچ۔ انہاں دے ادارے غریب تے پسماندہ علاقیاں وچ وی خدمات فراہم کریندے ہن، جیہڑے مقامی لوگاں دی زندگیاں وچ مثبت تبدیلی گھن آندے ہن۔

کریم آغا خان دی قیادت وچ اسماعیلی برادری نے نہ صرف مذہبی بلکہ سماجی تے اقتصادی طور تے وی ترقی کیتی ہے۔ انہاں دے فلاحی کم تے رہنمائی نے دنیا بھر وچ لوگاں دی زندگیاں کوں بہتر بݨاوݨ وچ وݙا کردار ادا کیتا ہے۔

حوالے